Universitas Nanzan

Universitas Nanzan (南山大学, Nanzan daigaku) panèka universitas swasta è Prefektur Aichi, Jeppang. Kampus otama bâdâ è Distrik Shōwa, Nagoya, kampus anyar è Seto bân kampus satelit è semma'na Stasiun Takaoka, Nagoya. Universitas ka'dinto panèka bâgiyân dâri kalompo' lembaga pendidikan sè èsebbhut Nanzan Gakuen. Salaènna Universitas Nanzan, Nanzan Gakuen andi' 3 sakolah SMA bân sèttong akademi khusus bâbinè'. Antarana lembaga pendidikan sè èkelola misionaris Katolik è daèrah Chūbu, Nanzan panèka tong-sèttongnga universitas sè matabâr pendidikan abhâreng ghâbây lalakè' bân bâbinè'. Kampus Universitas Nanzan awwâlla panèka SMP sè èpaddhek taon 1932 sareng misionaris Josef Reiners dâri Serikat Sabda Ilahi. Akademi Bhâsa Asing Nanzan èbukka' taon 1946 bân aghentè nyama dhâddhi Universitas Nanzan taon 1949. Akademi Seirei Nagoya nyèttong sareng Universitas Nanzan taon 1995. Taon 2008, Nanzan mokka' SD sacara resmi ènyamaè SD Afiliasi Universitas Nanzan. Nanzan narèma mahasiswa/mahasiswi lowar naghârâ lèbât program student exchange. Mahasiswa dâri naghârâ-naghârâ Bârâ' umumma noro' pendidikan è kampus Nagoya, bân mahasiswa dâri naghârâ-naghârâ Asia ajhâr è kampus Seto. Sabbhân taonna, Nanzan mabâdâ lombâ parsahabadhân è bidang olahraga alabân universitas Katolik sè satarètanan. Lombâ olahraga alabân Universitas Sophia (上智大学, Jōchi daigaku) èsebbhut (上南戦, Lombâ Jōchi labân Nanzan). Lombâ duwâ' universitas ka'dinto èmolaè partama kalèna è taon 1960. Nyama universitas ka'dinto panèka ngala' dâri daèrah paghunongan sè bâdâ hutanna è seddhi'na Goken'ya-chō (五軒家町) sè èsebbhut Minamiyama (南山), artè harfiah paghunongan lao' (onyomi: nanzan). Dâlem puisi Cèna kantos jhâman Dinasti Tang, Nanzan artèna Ghunong Lushan, otabâ Ghunong Zhong Nan è jhâman-jhâman saellana. Okara ghunong lao' bâdâ è puisi klasik Shi Jing bân puisi-puisi karya Li Bai. Kampus Nagoya È kampus otama Nagoya badâ Fakultas Budhâjâ, Fakultas Kajian Internasional, Fakultas Èkonomi, Fakultas Administrasi Bisnis, bân Fakultas Hokom. Kampus ka'dinto semma' sareng Stasiun Nagoya Daigaku bân Stasiun Nisseki Yagoto sè èlèbâddhi lorong Meijō Seppur bâbâna tana Munisipalitas Nagoya, otabâ 15 menit ajhâlân sokoh dâri Stasiun Irinaka sè èlèbâddhi Seppur bâbâna tana lorong Tsurumai. Seto È kampus Seto bâdâ Fakultas Èlmo Politik, Fakultas Matematika bân Teknik Informasi. Kampus Seto semma' sareng Stasiun Expo Memorial Park rè-karèna Aichi Expo sè èlèbâddhi seppur Linimo. Dâri stasiun ra-kèra 10 mennit kalabân bus kampus. Fakultas dan Jurusan Fakultas Èlmo Pangataowan Budhâjâ Kajian Kristen Antropologi bân Filsafat Psikologi bân Hubungan Antarmanusia Kajian Jeppang Fakultas Kajian Internasional Kajian Amerika bân Britania Kajian Spanyol bân Amerika Latin Kajian Prancis Kajian Jerman Kajian Asia Fakultas Èkonomi Fakultas Administrasi Bisnis Fakultas Hukum Fakultas Èlmo Politik Fakultas Matematika bân Teknik Informasi Teknik Informasi bân Telekomunikasi Matematika Pascasarjana Èlmo Pangataowan Budhâjâ Pemikiran Kristen Pemikiran Aghâma Antropologi Fasilitas Pendidikan Linguistika Kajian Internasional Èkonomi Administrasi Bisnis Administrasi Bisnis Manajemen Hukum Èlmo Politik Matematika bân Teknik Informasi Sombher